./data/phi0474/phi019/phi0474.phi019.perseus-lat2.xml
M. Tullius Cicero
etenim si eam tum defendebam				cum mihi aliquid illa debebat, quid nunc me facere oportet cum ego illi plurimum				debeo? nam quid est quod animum meum frangere aut debilitare possit,				cuius ipsam calamitatem non modo nullius delicti, sed etiam divinorum in rem publicam beneficiorum testem				esse videatis? nam				importata est quia defenderam civitatem, et mea voluntate suscepta est, ne a me				defensa res publica per eundem me extremum in discrimen vocaretur